CELEX: 32018R1649
Language: mt
Date: 2018-11-05 00:00:00
Title: Regolament tal-Kummissjoni (UE) 2018/1649 tal-5 ta' Novembru 2018 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tat-tneħħija mil-lista tal-Unjoni ta' ċerti sustanzi aromatizzanti (Test b'rilevanza għaż-ŻEE.)

6.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 275/7
               
            
         REGOLAMENT TAL-KUMMISSJONI (UE) 2018/1649
         tal-5 ta' Novembru 2018
         li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tat-tneħħija mil-lista tal-Unjoni ta' ċerti sustanzi aromatizzanti
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1334/2008 tal-Parlament Ewropew u tal-Kunsill tas-16 ta' Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel u li jemenda r-Regolament (KEE) Nru 1601/91, ir-Regolamenti (KE) Nru 2232/96 u (KE) Nru 110/2008 u d-Direttiva 2000/13/KE (1), u b'mod partikolari l-Artikoli 11(3) u 25(3) tiegħu,
         Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(4) tiegħu,
         Billi:
         
                     (1)
                  
                  
                     L-Anness I tar-Regolament (KE) Nru 1334/2008 jistabbilixxi lista tal-Unjoni ta' aromatizzanti u ta' materjali tas-sors approvati għall-użu fl-ikel u fuq l-ikel, u l-kundizzjonijiet tal-użu tagħhom.
                  
               
                     (2)
                  
                  
                     Ir-Regolament ta' Implimentazzjoni tal-Kummissjoni (UE) Nru 872/2012 (3) adotta l-lista ta' sustanzi aromatizzanti u introduċa dik il-lista fil-Parti A tal-Anness I tar-Regolament (KE) Nru 1334/2008.
                  
               
                     (3)
                  
                  
                     Dik il-lista tista' tiġi aġġornata f'konformità mal-proċedura komuni msemmija fl-Artikolu 3(1) tar-Regolament (KE) Nru 1331/2008, fuq inizjattiva tal-Kummissjoni jew wara li Stat Membru jew parti interessata tressaq applikazzjoni għal dan.
                  
               
                     (4)
                  
                  
                     Il-lista tal-Unjoni ta' aromatizzanti u materjali tas-sors tinkludi għadd ta' sustanzi li dwarhom l-Awtorità Ewropea dwar is-Sigurtà fl-Ikel (“l-Awtorità”) talbet li tingħata data xjentifika addizzjonali biex titlesta l-evalwazzjoni qabel xi skadenzi speċifiċi stabbiliti fil-Parti A tal-Anness I tar-Regolament (KE) Nru 1334/2008.
                  
               
                     (5)
                  
                  
                     Fil-każ tat-tliet sustanzi li ġejjin: p-menta-1,4(8)-dien-3-on (FL Nru 07.127), 2-amminoaċetofenon (FL no. 11.008), u 4-aċetil-2,5-dimetilfuran-3(2H)-on (FL Nru 13.175), il-persuni responsabbli biex iqiegħduhom fis-suq irtiraw l-applikazzjoni.
                  
               
                     (6)
                  
                  
                     Għalhekk, is-sustanzi p-menta-1,4(8)-dien-3-on (FL Nru 07.127), 2-amminoaċetofenon (FL no. 11.008), u 4-aċetil-2,5-dimetilfuran-3(2H)-on (FL Nru 13.175), jenħtieġ li jitneħħew mil-lista tal-Unjoni.
                  
               
                     (7)
                  
                  
                     Għaldaqstant, il-Parti A tal-Anness I tar-Regolament (KE) Nru 1334/2008 jenħtieġ li tiġi emendata skont dan.
                  
               
                     (8)
                  
                  
                     Minħabba raġunijiet tekniċi, jenħtieġ li jiġu stabbiliti perjodi tranżitorji biex ikopru l-ikel li miegħu tkun ġiet miżjuda kwalunkwe waħda minn dawn it-tliet sustanzi aromatizzanti, li jkun tqiegħed fis-suq jew intbagħat minn pajjiżi terzi għall-Unjoni, qabel id-dħul fis-seħħ dan ir-Regolament.
                  
               
                     (9)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
                  
               ADOTTAT DAN IR-REGOLAMENT:
         
            Artikolu 1
            Il-Parti A tal-Anness I tar-Regolament (KE) Nru 1334/2008 hija b'dan emendata f'konformità mal-Anness ta' dan ir-Regolament.
         
         
            Artikolu 2
            
               1.   Ikel li miegħu tkun ġiet miżjuda kwalunkwe waħda minn dawn is-sustanzi aromatizzanti u tqiegħed b'mod legali fis-suq qabel id-data tad-dħul fis-seħħ ta' dan ir-Regolament jista' jiġi kkumerċjalizzat sad-data tad-durabilità minima tiegħu jew sad-data ta' skadenza tiegħu.
            
            
               2.   Ikel impurtat fl-Unjoni li għalih tkun ġiet miżjuda kwalunkwe waħda minn dawn is-sustanzi aromatizzanti elenkati f'dan l-Anness jista' jiġi kkumerċjalizzat sad-data tad-durabilità minima tiegħu jew sad-data ta' skadenza tiegħu meta l-importatur tat-tali ikel ikun jista' juri li ntbagħat mill-pajjiż terz ikkonċernat u kien fit-triq għall-Unjoni qabel id-data tad-dħul fis-seħħ ta' dan ir-Regolament.
            
            
               3.   Il-perjodi tranżitorji previsti fil-paragrafi 1 u 2 ma japplikawx għat-taħlitiet tal-aromatizzanti.
            
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta' Novembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 354, 31.12.2008, p. 34.
         
            (2)  ĠU L 354, 31.12.2008, p. 1.
         
            (3)  Ir-Regolament ta' Implimentazzjoni tal-Kummissjoni (UE) Nru 872/2012 tal-1 ta' Ottubru 2012 li jadotta l-lista ta' sustanzi aromatizzanti stipulati bir-Regolament (KE) Nru 2232/96 tal-Parlament Ewropew u tal-Kunsill, jintroduċiha fl-Anness I tar-Regolament (KE) Nru 1334/2008 tal-Parlament Ewropew u tal-Kunsill u jħassar ir-Regolament tal-Kummissjoni (KE) Nru 1565/2000 u d-Deċiżjoni tal-Kummissjoni 1999/217/KE (ĠU L 267, 2.10.2012, p. 1).
      
      
         
            ANNESS
            Fil-Parti A tal-Anness I tar-Regolament (KE) Nru 1334/2008, jitħassru dawn l-entrati:
            
               
                           “07.127
                        
                        
                           p-Menta-1,4(8)-dien-3-on
                        
                        
                           491-09-8
                        
                        
                           757
                        
                        
                           11189
                        
                        
                            
                        
                        
                            
                        
                        
                           2
                        
                        
                           EFSA
                        
                     
                           11.008
                        
                        
                           2-Amminoaċetofenon
                        
                        
                           551-93-9
                        
                        
                            
                        
                        
                           2041
                        
                        
                            
                        
                        
                            
                        
                        
                           4
                        
                        
                           EFSA
                        
                     
                           13.175
                        
                        
                           4-aċetil-2,5-dimetilfuran-3(2H)-on
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                           1
                        
                        
                           EFSA”